b"\n_START_ARTICLE_\nPer Johansson\n_START_SECTION_\nBiografia\n_START_PARAGRAPH_\nVa n\xc3\xa9ixer el 25 de gener de 1963 a la ciutat de Borl\xc3\xa4nge, poblaci\xc3\xb3 situada al comtat de Dalarna.\n_START_SECTION_\nCarrera esportiva\n_START_PARAGRAPH_\nVa participar, als 17 anys, en els Jocs Ol\xc3\xadmpics d'estiu de 1980 realitzats a Moscou (Uni\xc3\xb3 Sovi\xc3\xa8tica), on va aconseguir guanyar la medalla de bronze en la prova dels 100 metres lliures en uns jocs marcats per l'abs\xc3\xa8ncia dels nedadors nord-americans a causa del boicot pol\xc3\xadtic organitzat. En els Jocs Ol\xc3\xadmpics d'estiu de 1984 realitzats a Los Angeles (Estats Units) va aconseguir guanyar dues noves medalles de bronze en els 100 metres lliures i en els relleus 4x100 metres lliures, finalitzant aix\xc3\xad mateix en cinquena posici\xc3\xb3 en la prova de relleus 4x100 metres estils, aconseguint aix\xc3\xad un diploma ol\xc3\xadmpic. En els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud) finalitz\xc3\xa0 cinqu\xc3\xa8 en els relleus 4x100 m. lliures, set\xc3\xa8 en els 100 m. lliures i des\xc3\xa8 en els 50 m. lliures. _NEWLINE_Al llarg de la seva carrera ha guanyat 2 medalles de bronze en el Campionat del M\xc3\xb3n de nataci\xc3\xb3 i 7 medalles en el Campionat d'Europa de nataci\xc3\xb3, entre elles dues medalles d'or."